**Miro Väänänen** (s. 15. marraskuuta 1998 Joensuu) on suomalainen jääkiekkoilija, joka edustaa SM-liigajoukkue Helsingin IFK:ta. Hän on pelipaikaltaan keskushyökkääjä.

Ura
---

Väänänen on Jokipoikien kasvatti. Hän oli kaudella 2013–2014 joukkueensa paras syöttäjä sekä C-nuorten SM-karsinnoissa 13 syöttöpisteellään Aapo Jukolan kanssa että C-nuorten SM-sarjassa seitsemällä syöttöpisteellään. Kaudeksi 2015–2016 Väänänen siirtyi Tampereen Ilveksen B-nuoriin. Kesken kauden 2016–2017 hän palasi Ilveksen A-nuorista kasvattajaseuransa Jokipoikien A-nuoriin. Väänänen voitti A-nuorten Mestiksen pudotuspelien pistepörssin tehoilla 3+6=9 sekä jäähypörssin 31 minuutillaan. Hän voitti kauden päätteeksi hopeaa.

Huhtikuussa 2017 Väänänen teki Jokipoikien kanssa vuoden mittaisen Mestis-sopimuksen. Hän pelasi sarjassa tulokaskaudellaan 2017–2018 43 runkosarjaottelua tehopistein 1+7=8 ja yhdeksän pudotuspeliottelua tehopistein 1+4=5. Väänänen pelasi myös kaksi Suomen Cupin ottelua ilman tehopisteitä. Hän pelasi osan kaudestaan vielä myös Jokipoikien A-nuorissa, jossa Väänänen voitti kauden päätteeksi Mestispronssia. Kaudella 2018–2019 hän oli Mestiksessä Jokipoikien kolmanneksi paras pistemies tehoilla 16+19=35.

Kaudella 2019–2020 Väänänen oli tehoilla 13+28=41 Jokipoikien kolmanneksi paras pistemies Matias Varttisen kanssa. Suomen Cupissa hän oli tehoilla 1+4=5 joukkueen paras pistemies ja syöttäjä Jaakko Kuusiston ja Joonas Larinmaan kanssa. Seura lainasi Väänäsen yhteistyöseuraansa, SM-liigajoukkue Helsingin IFK:hon 7. helmikuuta 2020 pelattuun vierasotteluun Turun Palloseuraa vastaan, kun HIFK:sta oli useita pelaajia sivussa flunssan vuoksi. Hänet merkittiin joukkueen nelossentteriksi laidoilleen Aleksi Laakso ja Janne Hämäläinen. Väänänen sai ottelussa jääaikaa 12.52 minuuttia.

Väänänen teki kaudeksi 2020–2021 HIFK:n kanssa 1+1-vuotisen SM-liigasopimuksen. Hän avasi maalitilinsä liigassa kahdella osumalla 18. marraskuuta 2020 Mikkelin Jukureita vastaan. Väänänen sai HIFK:n 11–1-murskavoittoon päättyneessä ottelussa myös syöttöpisteen Micke-Max Åstenin tekemään maaliin. Kaikkiaan hänen tulokaskautensa toi 43 runkosarjaottelussa tehot 5+8=13 ja kahdeksassa pudotuspeliottelussa tehot 1+3=4. Loppukaudella Väänänen muodosti toimivan nelosketjun Juho Keräsen ja Micke-Max Åstenin kanssa ja he erottuivat edukseen varsinkin pudotuspeleissä. Väänäsen liigauran ensimmäinen pudotuspelimaali syntyi hyvään paikkaan kolmannessa puolivälieräottelussa 22. huhtikuuta 2021 vieraissa Oulun Kärppiä vastaan, jollä hänen osumansa jäi HIFK:n 2–5-voittoon päättyneen ottelun voittomaaliksi ja se ratkaisi joukkuelle välieräpaikan otteluvoitoin 3–0. Juha Tuohimaa valitsi Väänäsen ottelun Alumnien tähtien kolmostähdeksi. Hän voitti kauden päätteeksi SM-pronssia.

Syyskuussa 2021 Väänänen teki HIFK:n kanssa kaksivuotisen jatkosopimuksen. Kausi 2022–2023 hänellä jäi rikkonaiseksi loukkaantumisten vuoksi ja Väänänen pelasi runkosarjassa vain 30 ottelua. Hän edusti HIFK:ta kauden aikana myös Spengler Cupissa.

Pelityyli
---------

Väänäsen tammikuussa 2021 HIFK:n kotisivuille antaman haastattelun yhteydessä hänellä kuvailtiin olevan voimahyökkääjän raamit. HIFK:n kotisivujen pelaajaprofiilin mukaan Väänänen on työteliäs keskushyökkääjä ja luotettava kahden suunnan pelaaja. Kuvauksen mukaan hän on taitava kiekonkäsittelija sekä tekee fiksuja ratkaisuja kiekon kanssa ja kiekottomana. Profiilin mukaan Väänänen ymmärtää peliä hyvin ja on luonteensa ansiosta erinomainen joukkuepelaaja.

Muuta
-----

Väänänen harrasti lapsena myös yleisurheilua ja jalkapalloa. Hänen isänsä Tero pelasi omalla urallaan SM-liigaa puolustajana Joensuun Kiekko-Pojissa kaudella 1989–1990.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Ilves | A-SM | 1 | 0 | 0 | 0 | 0 | – | – | – | – | – |
|  | Jokipojat | A-Mestis | 35 | 22 | 29 | 51 | 66 | 8 | 3 | 6 | 9 | 31 |
| 2017–2018 | Jokipojat | A-Mestis | 14 | 11 | 14 | 25 | 39 | 1 | 0 | 5 | 5 | 0 |
|  | Jokipojat | Mestis | 43 | 1 | 7 | 8 | 30 | 9 | 1 | 4 | 5 | 4 |
| 2018–2019 | Jokipojat | Mestis | 49 | 16 | 19 | 35 | 76 | 5 | 0 | 2 | 2 | 8 |
| 2019–2020 | Jokipojat | Mestis | 49 | 13 | 28 | 41 | 70 | – | – | – | – | – |
|  | HIFK | SM-liiga | 1 | 0 | 0 | 0 | 0 | – | – | – | – | – |
| 2020–2021 | HIFK | SM-liiga | 43 | 5 | 8 | 13 | 32 | 8 | 1 | 3 | 4 | 6 |
| 2021–2022 | HIFK | SM-liiga | 50 | 6 | 6 | 12 | 14 | 5 | 0 | 0 | 0 | 12 |
| 2022–2023 | HIFK | SM-liiga | 30 | 4 | 6 | 10 | 8 | 9 | 0 | 0 | 0 | 29 |
| 2023–2024 | HIFK | SM-liiga | 40 | 5 | 4 | 9 | 2 | 7 | 1 | 0 | 1 | 0 |
| 5 kautta | yhteensä | SM-liiga | 164 | 20 | 24 | 44 | 56 | 29 | 2 | 3 | 5 | 47 |
| 3 kautta | yhteensä | Mestis | 141 | 30 | 54 | 84 | 176 | 14 | 1 | 6 | 7 | 12 |

Lähteet
-------

* Miro Väänänen The Internet Hockey Databasessa (englanniksi)
* Miro Väänänen Eurohockey-sivustolla (englanniksi)
* Miro Väänänen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Miro Väänänen *Elite Prospects*. Everysport Media Group AB.  (englanniksi)
2. ↑  Elite Prospects - Jokipojat U16 *eliteprospects.com*. Everysport Media Group AB. Viitattu 9.2.2020. (englanniksi)
3. ↑  Elite Prospects - U20 Mestis Stats 2016-2017 *eliteprospects.com*. Everysport Media Group AB. Viitattu 9.2.2020. (englanniksi)
4. ↑  Jokipojat julkaisi runkonsa – Hiltunen Kajaanista hyökkäykseen *Jatkoaika.com*.  26.4.2017. Jatkoaika r.y. Viitattu 9.2.2020.
5. ↑  Elite Prospects - Jokipojat *eliteprospects.com*. Everysport Media Group AB. Viitattu 9.2.2020. (englanniksi)
6. ↑  Elite Prospects - Jokipojat *eliteprospects.com*. Everysport Media Group AB. Viitattu 9.2.2020. (englanniksi)
7. ↑  TIEDOTE: Miro Väänänen lainalle Jokipojista *hifk.fi*.  6.2.2020. Oy HIFK Hockey AB. Viitattu 9.2.2020.
8. ↑  HIFK - TPS, 7.2.2020 *liiga.fi*.  7.2.2020. Jääkiekon SM-liiga Oy. Viitattu 9.2.2020.
9. ↑  HIFK - TPS, 7.2.2020 *liiga.fi*.  7.2.2020. Jääkiekon SM-liiga Oy. Viitattu 9.2.2020.
10. ↑  TIEDOTE: Kapteeni Jere Sallinen ja Ville Leskinen jatkavat HIFK:ssa – Kahdeksan uutta sopimusta julki *hifk.fi*.  6.4.2020. Oy HIFK Hockey AB. Viitattu 6.4.2020.
11. ↑  HIFK - Jukurit, 18.11.2020 *liiga.fi*.  18.11.2020. Jääkiekon SM-liiga Oy. Viitattu 19.11.2020.
12. ↑  Parviainen, Vesa: HIFK:n Micke-Max Åsten vahvistaa playoff-myyttiä: "Alemmat ketjut pääsevät rankaisemaan" *iltalehti.fi*.  29.4.2021. Alma Media Suomi Oy. Viitattu 19.6.2021.
13. ↑  Kärpät - HIFK, 22.4.2021 *liiga.fi*.  22.4.2021. Jääkiekon SM-liiga Oy. Viitattu 19.6.2021.
14. ↑  Hurmerinta, Eero: Tuore kapteeni Tallberg jatkaa HIFK:ssa − myös Väänäselle sopimus *Jatkoaika.com*.  15.9.2021. Jatkoaika r.y. Viitattu 15.9.2021.
15. ↑  Nurminen, Veikko: HIFK:n pelaaja-arviot 2022–23: Nuoria onnistujia ja välieräsarjassa alisuorittaneita kärkihyökkääjiä *Jatkoaika.com*.  3.5.2023. Jatkoaika r.y. Viitattu 19.5.2023.
16. ↑  Miro Väänänen: Nuori, tulokas ja vielä böndeltä *hifk.fi*.  27.1.2021. Oy HIFK Hockey AB. Viitattu 19.6.2021.
17. ↑  Miro Väänänen *hifk.fi*. Oy HIFK Hockey AB. Viitattu 19.6.2021.
18. ↑  Tero Väänänen *Elite Prospects*. Everysport Media Group AB.  (englanniksi)
19. ↑  Ikonen, Petteri: Kuka on Miro Väänänen? Yli kuusinkertaistunut yleisömäärä ei sekoittanut nuoren hyökkääjän päätä *leijonat.fi*.  11.3.2020. Suomen Jääkiekkoliitto – Finlands Ishockeyförbund ry. Viitattu 4.5.2020.

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen